b"\n_START_ARTICLE_\nJoe Galvin\n_START_SECTION_\nCarrera esportiva\n_START_PARAGRAPH_\nVa jugar durant quatre temporades amb els Redbirds de la Universitat Estatal d'Illinois, en les quals va fer una mitjana de 9,6 punts i 6,3 rebots per partit. \xc3\x89s el tercer jugador amb m\xc3\xa9s taps en la hist\xc3\xb2ria dels Redbirds, amb 132,2 i el que m\xc3\xa9s taps ha col\xc2\xb7locat en un partit, amb 9._NEWLINE_Va ser triat en el lloc 100 del Draft de l'NBA del 1980 pels Indiana Pacers, per\xc3\xb2 despr\xc3\xa9s de ser descartat va fitxar pel Joventut de Badalona de la lliga ACB. En la seva primera temporada al club verd-i-negre va ser una pe\xc3\xa7a fonamental en la consecuci\xc3\xb3 de la Copa Korac, en la qual es va derrotar al Carrera Ven\xc3\xa8cia. Galvin va ser l'autor de la cistella des de set metres que va propiciar l'empat al marcador quan faltava un segon per al final del partit, donant pas a la pr\xc3\xb2rroga, en qu\xc3\xa8 la Penya es va endur el triomf per 105-104, aconseguint el seu primer t\xc3\xadtol europeu. Despr\xc3\xa9s de dues temporades m\xc3\xa9s, es va retirar del b\xc3\xa0squet."